b'\n_START_ARTICLE_\nNuoras\n_START_SECTION_\nIstorija\n_START_PARAGRAPH_\nSeniausi \xc5\xbemoni\xc5\xb3 gyvavimo \xc4\xafrodymai apylink\xc4\x97se yra Domus de janas, uoloje i\xc5\xa1kalti kapai datuojami III t\xc5\xabkst. pr. m. e. Be to rastos Ozierio kult\xc5\xabros keramikos, datuojamos 3500\xc2\xa0m. pr. m. e. \xc5\xa0itoje vietov\xc4\x97je buvo Nuragi\xc5\xb3 civilizacijos (gyvavo apie 1500\xe2\x80\x93250\xc2\xa0m. pr. m. e., k\xc4\x85 liudija 30 radimvie\xc4\x8di\xc5\xb3. Vien\xc4\x85 kaim\xc4\x85 \xc5\xa1alia Nuoro sudar\xc4\x97 800 palapini\xc5\xb3. Per Nuor\xc4\x85 \xc4\x97jo kelias i\xc5\xa1 Karalis (Kaljaris) \xc4\xaf Ulbia (Olbija). Rom\xc4\x97n\xc5\xb3 palikimas matomas sardinie\xc4\x8di\xc5\xb3 kalbos dialekte, kur\xc4\xaf naudoja vietiniai gyventojai: Sardu nugoresu kalba laikoma konservatyviausia i\xc5\xa1 Roman\xc5\xb3 kalb\xc5\xb3._NEWLINE_Po Romos imperijos \xc5\xbelugimo Sardinija i\xc5\xa1 prad\xc5\xbei\xc5\xb3 atiteko vandalams, po to Bizantijai. Pagal popie\xc5\xbeiaus Grigaliaus I lai\xc5\xa1k\xc4\x85 pakrant\xc4\x97s buvo romanizuotos ir krik\xc5\xa1\xc4\x8dioni\xc5\xa1kos, o salos viduje gyveno pagonys. Nusilpus Bizantijos \xc4\xaftakai atsirado judikatai. Ma\xc5\xbeas kaimas Nugor matomas 1147\xc2\xa0m. \xc5\xbeem\xc4\x97lapyje. Per kelis \xc5\xa1imtme\xc4\x8dius jis i\xc5\xa1augo iki 1000 gyventoj\xc5\xb3. Nuoras liko vidutin\xc4\x97s svarbos miestu valdant Aragonui ir Ispanijai iki maro XVII a. Pjemontui prijungus Sardinija ir pasivadinus Sardinijos karalyste Nuoras tapo apskrities centru, o 1836\xc2\xa0m. gavo miesto status\xc4\x85. XIX a. Nuoras buvo Sardinijos kult\xc5\xabrinis centras.'